NARAVOSLOVNI DAN, 27. 1. 2021

V sredo, 27. 1. 202,1 smo imeli naravoslovni dan. Tema naravoslovnega dne so bili fosili in fosilizacija.

Zjutraj ob 8.20 smo se učenci 6. a in 6. b zbrali na videokonferenci, kjer so bile prisotne tudi učiteljice Nina Kocjančič in razredničarki obeh razredov ga. Martina Vovk in ga. Blanka Rončelj Novak. Učiteljica Nina nam je razložila, kako bo potekal naravoslovni dan in kaj vse bo vključeval. Predstavila nam je nekaj o fosilih, kaj vse so lahko fosili in kako nastanejo. Po končani uvodni videokonferenco smo pričeli s samostojnim delom, saj nas je v spletni učilnici pričakalo gradivo. Za nadaljevanje uvodnega dela smo se lotili ogledov posnetkov, nato pa smo odgovorili na vprašanja, ki so se navezovala na ogledane vsebine. Vse to smo zapisali v zvezek za naravoslovje. Sledil je ustvarjalni del, kjer smo morali narediti strip o nastanku fosilov, v naslednji nalogi pa je bila vloga obrnjena, saj smo morali pripravljeno zgodbo razvrstili v pravo časovno zaporedje nastanka.

Da pa to ni bil le naravoslovni dan samo pred računalniki, smo bili tudi na terenu, v naravi, kjer smo iskali primerne materiale, s katerim smo lahko naredili svoje lastne odtise fosilov, v slano testo s primesjo prsti, ki smo jo poiskali v naravi. Ravno ta del naravoslovnega dne je lepo popestril sredin šolski dan.

Sledila je zaključna videokonferenca, kjer smo preverili, kako uspešni smo bili pri opravljanju nalog in če smo raziskali kakšno odkritje fosilov v našem kraju, a na žalost vseh udeležencev pozitivnega odgovora o najdbi fosilov nismo našli.

To je bil zabaven, poučen in raziskovalen naravoslovni dan, saj smo se vsi učenci 6. razredov ponovno videli, pa tudi če samo prek kamer na računalniku.

Malo za zabavo, poznate šalo na račun fraze »Ti si fosil«? ☺

 Pia Pintar, 6. b